Поделба на машките гласови

Драги ученици,

Во текот на минатиот час кажавме дека сите звуци во природата се разликуваат едни од други. Дека некои се пријатни, некои непријатни. Некои се пискави, некои звучат пријатно, и всушност сите се разликуваат едни од други... Така и човечките гласови се делат на повеќе видови.

Првично, ги запознавме женските гласови, и научивме по што тие се разликуваат едни од други.

Сега се на ред машките гласови.

Пред да започнеме со поделба и класификација на машките гласови, важно е да се напомене дека гласот кај момчињата е подложен на трансформација која е тесно поврзана со нивниот раст и развој. Така да во текот на младешката возраст, кога момчето се трансформира во маж, гласот мутира и ја менува својата боја и висина.

Зависно од гласовните можности, машките гласови се делат на: високи, средни и ниски.

Висок машки глас е ТЕНОР, кој звучи светло, високо и подвижно.

Среден машки глас е БАРИТОН и звучи пријатно, пониско од тенорот, и е задолжен за средно високите тонови во регистарот.

Низок машки глас е БАС кој има силна звучност и карактеристично збиен мек звук со длабока интонација.

Задача:

Наброј неколку познати оперски пејачи: Познати тенори, сопрани, баси и баритони и класифицирај ги кој, каков глас пее.